**СЪОБЩЕНИЕ ДО МЕДИИТЕ**

**Стартират безплатни скринингови прегледи в област Добрич по Националната програма за превенция на хронични незаразни болести 2021-2025 г.**

В изпълнение на възложени дейности през 2024г. по Националната програма за превенция на хронични незаразни  болести 2021-2025г., приета с Решение № 552/28.07.2021 г., изм. и доп. с Решение № 378/31.05.2024 г. на МС, РЗИ-Добрич сключи договори с лечебни заведения за извънболнична помощ в област Добрич за извършване на безплатни скринингови прегледи по следните направления:

* *За диабет тип 2 – лица на възраст над 18 години, независимо от здравноосигурителния им статус и фамилна обремененост – общо 120 бр. прегледи;*
* *За белодробни болести – лица на възраст над 40 години, независимо от здравноосигу-рителния им статус и фамилна обремененост – общо 130 бр. прегледи;*
* *За сърдечно-съдови заболявания – лица на възраст над 40 години, независимо от здравноосигурителния им статус и фамилна обремененост – общо 130 бр. прегледи;*
* *За  злокачествени новообразувания на маточната шийка – жени на възраст от 20 до 49 години вкл., независимо от здравноосигурителния им статус и фамилна обремененост - общо 200 бр. прегледи и 200 бр. изследвания;*
* *За злокачествени новообразувания на дебело и право черво – лица над 18 години, независимо от здравноосигурителния им статус и фамилна обремененост* – *общо 180 бр. прегледи и 180 бр.изследвания.*

Стратегическата цел на програмата е да продължи подобряването на здравното състояние на населението, чрез намаляване на преждевременната смъртност, заболяемостта и дългосрочните последствия за здравето от най-често срещаните хронични незаразни болести.

Изпълнението на прегледите се финансира от Министерство на здравеопазването.

Прегледите ще се извършват в периода 14 октомври - 30 ноември 2024 г. в следните лечебни заведения след предварително записване на обявените телефони:

1. «ДКЦ-І-ДОБРИЧ» ООД с адрес гр. Добрич, ул. «Димитър Петков» №3, телефон за предварително записване: 058 601 474. Прегледите стартират на 14.10.2024 г.
* Извършване на скринингови прегледи за:

 - диабет тип 2;

 - белодробни заболявания;

 - сърдечно-съдови заболявания;

 - злокачествени новообразувания на маточната шийка.

2. «ДКЦ-ІІ-ДОБРИЧ» ЕООД с адрес гр. Добрич, бул. «25 септември» №68, телефон за предварително записване: 0884 632630. Прегледите стартират на 21.10.2024 г.

* Извършване на скринингови прегледи за:

 - диабет тип 2;

 - белодробни заболявания;

 - сърдечно-съдови заболявания;

 - злокачествени новообразувания на маточната шийка;

 - злокачествени новообразувания дебело и право черво.

3. «Медицински център - І -Балчик » ЕООД с адрес обл. Добрич, гр. Балчик, ул. «Д-р Златко Петков » №1, телефон за предварително записване: 0579 72866. Прегледите стартират на 14.10.2024 г.

* Извършване на скринингови прегледи за:

 - белодробни заболявания;

 - сърдечно-съдови заболявания;

 - злокачествени новообразувания на маточната шийка;

 - злокачествени новообразувания дебело и право черво.